নিরূপমা পাণ্ডে

উইং কমান্ডার নিরুপমা পান্ডে হলেন একজন ভারতীয় পর্বতারোহী। তিনি বিহারের প্রথম ব্যক্তি যিনি ২০১১ সালের ২৫শে মে সকাল ১০টা বেজে ১৫ মিনিটে (আইএসটি, ভারতীয় মানক সময়) মাউন্ট এভারেস্টে চড়েছিলেন। ফ্লাইট লেফটেন্যান্ট নিবেদিতা চৌধুরী এবং ফ্লাইট লেফটেন্যান্ট রাজিকা শর্মা সমন্বিত প্রথম সর্ব-মহিলা ভারতীয় বিমানবাহিনী (আইএএফ) দলের অংশ ছিলেন নিরুপমা। তাঁর অন্যান্য আরোহণের মধ্যে রয়েছে লেহতে মাউন্ট স্টোক কাংরি (৬১২১ মিটার) ও মাউন্ট গোলাপ কাংরি (৬১০০ মিটার), গাড়ওয়ালের মাউন্ট কামেট (৭৭৫৭ মিটার) ও অভিগামিন পর্বত (৭৩৫৭ মিটার) এবং লাদাখের মাউন্ট সাসের কাংরি ১ (৭৬৭২ মিটার), মাউন্ট ত্রিশুল ৭৬৭২ মি (গাড়োয়াল অঞ্চল), মাউন্ট মানিরাং ৬৫৯৩ মি (হিমাচল অঞ্চল)। নিরুপমা পান্ডের জন্ম সিওয়ান জেলার জামো জালালপুর গ্রামে, তিনি রাজেন্দ্র পান্ডে এবং উমা পান্ডের কন্যা। তিনি পুনের কেন্দ্রীয় বিদ্যালয় থেকে তাঁর বিদ্যালয় শিক্ষা সমাপ্ত করেন এবং পুনের নেস ওয়াদিয়া কলেজ অফ কমার্স থেকে কমার্স এবং ফিনান্স ও মার্কেটিং-এ এমবিএ ডিগ্রি অর্জন করেন। কলেজে, তিনি ন্যাশনাল ক্যাডেট কর্পসের অংশ ছিলেন এবং প্রায়ই ট্রেকিং করতেন। ২০০৭ সালে, উত্তরকাশীতে অবস্থিত নেহেরু ইনস্টিটিউট অফ মাউন্টেনিয়ারিং-এ কঠোর প্রশিক্ষণের মধ্য দিয়ে তিনি নিজের পর্বতারোহণের জীবন শুরু করেছিলেন। ২০০৩ সালে, তিনি ভারতীয় বিমান বাহিনীতে ফ্লাইং অফিসার হিসাবে যোগদান করেন। ২০০৯ সালের আগস্ট মাসে, নিরুপমা পান্ডে উইং কমাণ্ডার প্রকাশ ঝাকে বিয়ে করেন, ঝা ছিলেন বিহারের মধুবনির বেনিপট্টির বাসিন্দা। স্কোয়াড্রন লিডার নিরুপমা পান্ডে ২০১১ সালের ২৫শে মে সকাল ১০টা বেজে ১৫ মিনিটে (আইএসটি) মাউন্ট এভারেস্টের চূড়ায় পৌঁছোন, প্রথম তিন মহিলা আইএএফ অফিসারের একজন হয়ে তিনি ইতিহাস তৈরি করেন। এগারো জন মহিলা অফিসারের দলের সঙ্গে একজন মেডিকেল অফিসার এবং আটজন পুরুষ বিমান যোদ্ধা গিয়েছিলেন, যাঁরা যোগ্য পর্বতারোহী ছিলেন। ২০১১ সালের আগস্ট মাসে, বিহারের মুখ্যমন্ত্রী শ্রী নীতীশ কুমার পাটনায় স্কোয়াড্রন লিডার নিরুপমা পান্ডেকে মাউন্ট এভারেস্টে ত্রিবর্ণ পতাকা ওড়ানোর জন্য অভিনন্দন জানান। তিনি বিহার সরকার কর্তৃক অতি বিশিষ্ট ক্রীড়া সম্মানে ভূষিত হয়েছেন। ভারতীয় মহিলা ক্রীড়াবিদদের তালিকা মাউন্ট এভারেস্টের ভারতীয় শৃঙ্গ - বছর অনুযায়ী মাউন্ট এভারেস্টের চূড়ায় চূড়ার সংখ্যা অনুসারে তালিকা ভারতের মাউন্ট এভারেস্ট রেকর্ডের তালিকা মাউন্ট এভারেস্ট রেকর্ডের তালিকা "Nirupama first Bihari to scale Mount Everest"। The Times of India। ২০১১-০৬-২৮। ২০১২-০৯-২৪ তারিখে মূল থেকে আর্কাইভ করা। সংগ্রহের তারিখ ২০১১-০৮-২৯।  "This time, scaling a different height - Deccan Herald"। ২০১১-০৭-০২। সংগ্রহের তারিখ ২০১৭-০৫-২৯।  Jun 28, Kumod Verma / TNN / Updated। "Nirupama first Bihari to scale Mt Everest | Patna News - Times of India"। The Times of India (ইংরেজি ভাষায়)।  Keshav, Aarohi (২০১১-০৭-০১)। "Mt Everest at her feet, achiever brings laurels to state"। Calcutta, India: Telegraphindia.com। ২ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ২০১১-০৮-২৯।  "Nirupama Pandey becomes first Bihari to climb Mount everest | Bihar News"। News.biharprabha.com। সংগ্রহের তারিখ ২০১১-০৮-২৯।  "IAF Women Expedition Team Scales Everest - Press Information Bureau, Govt. of India"। ২০১১-০৫-২৫। সংগ্রহের তারিখ ২০১৭-০৫-২৯।  Aug 29। "Squadron Leader Nirupama Pandey from Siwan district on Monday received Ati Vishisht Khel Samman memento, citation and cash award of Rs 1 lakh from Bihar CM Nitish Kumar at Khel Samman Samaroh for unfurling the tiranga on Mount Everest. - Times of India"। The Times of India (ইংরেজি ভাষায়)।  http://indianairforce.nic.in/ টেমপ্লেট:Indian mountaineers